TILDELINGSBREVTIL
FORBRUKERRÅDET
2024

Erik Saglie______________________
ekspedisjonssjef
Helge Agneberg_____________________
seniorrådgiver
Dokumentet er elektronisk godkjent og har derfor ikke håndskrevne signaturer

Tildelingsbrev 2024

INNHOLD
1.

INNLEDNING ..........................................................................................................................................3

2.

FORVENTNINGER TIL VIRKSOMHETEN I 2024..........................................................................................3
2.1.
2.2.
2.3.
2.4.

3.

BUDSJETTILDELING OG FULLMAKTER .....................................................................................................7
3.1.
3.2.

4.

TILDELINGER 2024 ....................................................................................................................................7
FULLMAKTER 2024 ....................................................................................................................................7

FORVALTNING, STYRING OG UTVIKLING .................................................................................................8
4.1.
4.2.
4.3.
4.4.
4.5.
4.6.
4.7.
4.8.

5.

ROLLEN SOM INTERESSEORGAN ....................................................................................................................4
FORBRUKERRÅDETS INFORMASJONSVIRKSOMHET, MEDREGNET MARKEDSPORTALER ................................................5
FORBRUKERREPRESENTASJON I KLAGENEMDENE ...............................................................................................6
OPPSUMMERING AV TILSTANDEN PÅ DET FORBRUKERPOLITISKE OMRÅDET.............................................................7

REGJERINGENS FELLESFØRINGER ...................................................................................................................8
REGJERINGENS TILLITSREFORM .....................................................................................................................9
EFFEKTIVISERINGSFREMMENDE TILTAK ...........................................................................................................9
DIGITALISERING .........................................................................................................................................9
DIGITAL SIKKERHET, SAMFUNNSSIKKERHET OG BEREDSKAP ...............................................................................10OPPFØLGING AV SAKER FRA RIKSREVISJONEN.................................................................................................11
REGISTRERING AV STATSANSATTES VERV OG ØKONOMISKE INTERESSER ...............................................................11
OPPFYLLELSE AV SPRÅKLOVA § 13 ...............................................................................................................12RAPPORTERINGSKRAV, DIALOGMØTER OG STYRINGSKALENDER .........................................................12
5.1.
5.2.
5.3.
5.4.

VIRKSOMHETS- OG REGNSKAPSRAPPORTERING ..............................................................................................12RAPPORTERINGSFRISTER............................................................................................................................12RAPPORTERING PÅ SÆRSKILTE TEMA ............................................................................................................13
STYRINGSKALENDER .................................................................................................................................132

Tildelingsbrev 2024

1. Innledning
I tildelingsbrevet stiller departementet til disposisjon bevilgningene til Forbrukerrådet
for 2024, jf. Stortingets behandling av Prop. 1 S (2023-2024) og Innst. 14 S (2023-2024)
Videre redegjør departementet for mål, prioriteringer, forventninger, rapporteringskrav
og oppdrag som gjelder for Forbrukerrådet i 2024. I tillegg til føringer i tildelingsbrevet,
gjelder føringer og krav gitt i Instruks for økonomi- og virksomhetsstyringen i
Forbrukerrådet.
Eventuelle nye styringssignaler og budsjettildelinger i løpet av 2024 vil bli gitt i
supplerende tildelingsbrev.
Dersom Forbrukerrådet i løpet av året vesentlig endrer egne planer og prioriteringer
omtalt i tildelingsbrevet, eller ser behov for endringer i spesifikke oppdrag som rådet
har påtatt seg, skal departementet orienteres.

2. Forventninger til virksomheten i 2024
For 2024 gjelder følgende mål for forbrukerpolitikken, jf. Prop. 1 S (2023-2024):
En sterkere stilling for forbrukerne i møte med digitaliseringen

Et godt system for klagebehandling som er kjent for forbrukerne

Et effektivt tilsyn på prioriterte områder



Bedre forutsetninger for et bærekraftig forbruk

Som interesseorganisasjon for forbrukerne skal Forbrukerrådet særlig medvirke til atde to første og det siste av disse fire målene blir realisert, jf. omtale nedenfor.
Forbrukerrådets hovedoppgaver er, jf. vedtektenes § 2, å:drive interessepolitisk arbeid overfor myndigheter, organisasjoner ognæringsdrivende, og sette forbrukerspørsmål på dagsorden i samfunnsdebatten.
o Som en del av dette skal Forbrukerrådet prøve prinsipielle saker for rettenog delta i og bidra til å videreutvikle systemet for forbrukerklagenemnder.

bistå og dyktiggjøre forbrukere gjennom å gi informasjon, råd og veiledning om
rettigheter, plikter og andre relevante forbrukerspørsmål.
o Som del av dette skal Forbrukerrådet drifte, vedlikeholde og videreutvikle
informasjonsportaler rettet mot forbrukerne og Kontaktpunkt forforbrukermakt i det grønne skiftet.

Målene, prioriteringene og parameterne som omtales i tildelingsbrevet er ikke
uttømmende for Forbrukerrådets aktiviteter i 2024. Departementet legger til grunn at
Forbrukerrådet blant annet har de prioriteringer med tilhørende rapporterings- og
resultatkrav for virksomheten i 2024 som følger av punktene nedenfor.
I henhold til statsansatteloven § 39 a, kan en virksomhet fastsette at ansatte i bestemte
stillinger skal registrere sine verv og økonomiske interesser. Formålet med
registreringen er å forebygge interessekonflikter, og gjennom åpenhet bidra til tillit til

3

Tildelingsbrev 2024

forvaltningen. Barne- og familiedepartementet viser til punkt 4.3 i tildelingsbrevet for ennærmere bestilling.

2.1. Rollen som interesseorgan
En viktig oppgave for Forbrukerrådet er å videreføre og løpende utvikle virksomheten
som en synlig, uavhengig, relevant og slagkraftig interesseorganisasjon for forbrukerne.
Forbrukerrådet har etter vedtektenes § 3 en fri og uavhengig stilling i arbeidet med å
definere og fremme interessepolitiske saker. Departementet definerer derfor ikke
styringsparametere og resultatkrav for denne delen av Forbrukerrådets arbeid.
Forbrukerrådet har informert om at virksomheten selv legger følgende prioriteringer til
grunn for det interessepolitiske arbeidet i 2024:


Digitaliseringen og overgangen til et bærekraftig samfunn påvirker alt forbruk og
alle forbrukere. Sammen med faren for økonomisk sårbarhet hos forbrukerne er
dette tema som vil prege de interessepolitiske prioriteringene i Forbrukerrådet.



I møte med dyrtiden vil Forbrukerrådet arbeide for at unge forbrukere kan spare
penger og miljø ved å gi råd og utvikle tjenester som gjør det enklere og rimeligere
å ta bærekraftige valg.

Forbrukerrådet skal skape forståelse for at overgangen til et bærekraftig samfunn
må sette forbrukernes bidrag og behov i sentrum. Forbrukerne må være like godt
beskyttet om de velger å leie, lease eller låne en vare som å kjøpe den.



Høye renter og priser påvirker forbrukerne. Forbrukerrådet skal bidra med
relevant informasjon og beslutningsgrunnlag knyttet til forbrukernes økonomiske
situasjon.

Forbrukerrådet vil i 2024 arbeide for å bygge kjennskap til forbrukerrettigheteneog rådets tjenester blant unge forbrukere.

Departementet oppfatter ikke denne listen over interessepolitiske prioriteringer som
uttømmende, og legger til grunn at Forbrukerrådet - med grunnlag i egne vurderinger og
innenfor rammene av tilgjengelige ressurser - også vil definere og fremme andre
interessepolitiske saker i 2024.
Rapporteringskrav:
RK1. Forbrukerrådet oppsummerer sine viktigste aktiviteter og gir en kort vurdering
av resultatene knyttet til rollen som interesseorgan i årsrapporten.

2.1.1. Forbrukerinteresser i standardisering
Departementet legger til grunn at Forbrukerrådet viderefører arbeidet med å sikre
forbrukerinteresser i standardiseringsarbeid nasjonalt og internasjonalt. BFD vil
gjennom 2024 ha dialog med Forbrukerrådet om utviklingen av det nye fagrådet for
brukerinteresser i standardisering.

4

Tildelingsbrev 2024

2.2. Forbrukerrådets informasjonsvirksomhet, medregnet markedsportaler
En sentral oppgave for Forbrukerrådet som interesseorganisasjon er å informere om
forbrukernes rettigheter og plikter. Oppgaven innebærer blant annet å veilede
forbrukerne om hvilke rettigheter og plikter de har, og om hvordan de skal gå fram for åta saker videre i forbrukerklagesystemet dersom de ikke selv når fram med sine krav
overfor selgere. Forbrukerrådet skal legge vekt på å tilrettelegge informasjonen slik at
den også når ut til forbrukere med særlige behov, inkludert personer med dårlige
norskkunnskaper. For å hjelpe flest mulig, skal Forbrukerrådet i informasjonsarbeidet
legge vekt på å gi hjelp til selvhjelp, fortrinnsvis via nettsiden Forbrukerrådet.no og
digitale verktøy.
Som interesseorganisasjon kan Forbrukerrådet også spille en viktig rolle i arbeidet med
å formidle informasjon og kunnskap som gjør det enklere å ta valg som bidrar til et merbærekraftig forbruk, jf. avsnitt nedenfor om Forbrukerrådet som kontaktpunkt forforbrukermakt i det grønne skiftet.
Markedsportalene Forbrukerrådet har ansvar for (finansportalen.no og strømpris.no)skal sette forbrukerne bedre i stand til å ta informerte valg og utøve forbrukermakt.
Portalene kan i tillegg bidra til økt konkurranse, lavere priser, bedre kvalitet og
effektivitet i økonomien.
Forbrukerrådets tjenesteutvikling skal følge pålegg og anbefalinger i Kommunal- og
distriktsdepartementets årlige digitaliseringsrundskriv som skal sikre at tjenestene er
trygge, helhetlige, brukervennlige og universelt utformede.
2.2.1. Finansportalen.no
Finansportalen har en særlig viktig funksjon med å samle inn og å gi god og enkelt
tilgjengelig informasjon om bank, forsikring, fonds- og pensjonstjenester til forbrukere
og myndigheter. Forbrukerrådet skal arbeide for at Finansportalen leverer korrekte og
dekkende opplysninger til både forbrukere og andre interessenter på områdene som
portalen dekker.
Departementet legger til grunn at Forbrukerrådet i 2024 ved behov bidrar i arbeidet
med å utrede nye rapporteringsplikter til portalen.
2.2.2. Strømpris.noØkt oppmerksomhet om strømprisene aktualiserer behovet for god informasjon når
forbrukerne skal velge mellom forskjellige avtaler. Strømpris.no skal videreformidle letttilgjengelig og oppdatert informasjon om avtaler som strømleverandørene er pliktige tilå rapportere inn. Forbrukerrådet skal, basert på fastlagte rutiner, bearbeide og formidle
informasjonen om avtalene i markedet. I 2024 skal Forbrukerrådet arbeide videre med åsikre at tjenesten bidrar til at forbrukerne kan ta informerte valg, og utøve
forbrukermakt.
2.2.3. Kontaktpunkt for forbrukermakt i det grønne skiftet
Forbrukerrådet skal i 2024 videreutvikle Kontaktpunktet for forbrukermakt i det
grønne skiftet. Det skal utvides slik at det blant annet også kan bidra til å spre relevanteaktørers ideer og metoder for å fremme sirkulær praksis. Kontaktpunktet skal fortsatt
informere om produkter og tester. Målet er å medvirke til at forbrukerne kan utøve
markedsmakt ved å ta valg som reduserer miljøbelastningen av forbruk. Tilgang på

5

Tildelingsbrev 2024

troverdig miljøinformasjon og tips til bærekraftige forbruksvalg er avgjørende for detteformålet. Lansering av et eget nettsted for Kontaktpunktet tidlig i 2024 blir viktig.
Rapporteringskrav:
RK2. Antall henvendelser fra forbrukere via telefon, e-post, brev og
andre kanaler

Tertialrapporterog årsrapport

RK3. Andelen av de spurte som oppgir at de har kjennskap til
Forbrukerrådets informasjonsløsninger (rapportering hvert annetår)Årsrapport

RK4. Månedlige unike sidevisninger på Forbrukerrådets digitale
tjenesterTertialrapporterog årsrapport

RK5. Forbrukerrådet gir en kort oversikt over hva som er gjort for å
videreutvikle og sikre høy kvalitet på de ulike portalløsningene i2024Årsrapport

RK6. Forbrukerrådet rapporterer kort om utviklingen og bruken av
Kontaktpunkt for forbrukermakt i det grønne skiftet

Tertialrapporterog årsrapport

2.3. Forbrukerrepresentasjon i klagenemdene
Forbrukerrådet representerer forbrukerne i en rekke privatfinansierte klagenemdersom skal sikre forbrukerne tilgang til god og effektiv løsning av tvister utenfor
domstolene. I statsbudsjettet for 2024 er bevilgningen til Forbrukerrådet på kap. 860,
post 50 økt med 1 mill. kroner for å bidra til at Forbrukerrådet fortsatt kan representere
forbrukerne på en god måte i klagenemdene. Nivået på bevilgningen på kap. 860, post
50 forutsetter at Forbrukerrådet ivaretar og prioriterer denne oppgaven.
Rapporteringskrav:
RK7. Forbrukerrådet rapporterer kort om arbeidet med og
ressursbruken knyttet til forbrukerrepresentasjon i klagenemdene.

Tertialrapporterog årsrapport

2.4. Oppsummering av tilstanden på det forbrukerpolitiske området
BFD ber om at Forbrukerrådet, sammen med vurderingen av framtidsutsiktene iårsrapportens del V, kort oppsummer tilstanden innenfor det forbrukerpolitiskeområdet i Norge. I oppsummeringen skal det legges vekt på hovedutfordringer og gjerne
pekes på mulige tiltak for å møte dem. Oppsummeringen, som skal være basert påForbrukerrådets erfaringer, bør ikke overstige tre sider.

6

Tildelingsbrev 2024

3. Budsjettildeling og fullmakter
3.1. Tildelinger 2024
Med utgangspunkt i Prop. 1 S (2023-2024), Innst. 14 S (2023-2024) og Stortingets
budsjettvedtak av 19. desember 2023 tildeles Forbrukerrådet følgende midler for 2024:
Kapittel 860 Forbrukerrådet
Post
Post 50
Post 51
Sum kap. 860( i 1 000 kroner)
Tildeling 2024
92 34032 199124 539

Betegnelse
Basisbevilgning
Markedsportaler

Barne- og familiedepartementet stiller med dette ovennevnte bevilgning til disposisjon
for Forbrukerrådet, jf. § 7 i Reglement for økonomistyring i staten.
Bevilgningen på kap. 860, post 50 er fra 2024 økt med 1 mill. kroner slik at
Forbrukerrådet fremdeles kan representere forbrukersiden i de bransjevise klagenemndene på en god måte. Vi viser til omtale av denne oppgaven under pkt. 2.3.
Midlene vil bli overført til Forbrukerrådets bankkonto med like beløp hvert tertial. Mens
utbetalingene for første tertial skjer i januar 2024, vil utbetalingene for andre og tredje
tertial skje i begynnelsen av mai og september 2024.
Forbrukerrådet må ta høyde for at bevilgningene skal dekke utgifter som følger av
sentrale og lokale lønnsforhandlinger Forbrukerrådet må derfor avsette midler til lokale
forhandlinger, jf. pkt. 2.5.1. i Hovedtariffavtalene.

3.2. Fullmakter 2024
I henhold til Stortingsvedtak av 26. juni 2002, jf. Innst. S. nr. 255 (2001-2002), er
Forbrukerrådet gitt følgende fullmakter:- Unntak fra bruttoprinsippet i statlig virksomhet (unntak fra § 3 fjerde ledd i
Bevilgningsreglementet), det vil si at Forbrukerrådet selv disponerer sine inntekter.
- Adgang til å overføre resultatet av årets drift til påfølgende budsjettermin.
Forbrukerrådet disponerer eventuelt positivt årsresultat og har selv ansvaret for å
dekke eventuelt negativt årsresultat.
- Adgang til selv å opprette og inndra de stillinger som Forbrukerrådet finner
nødvendig for å løse sine oppgaver, og under hensyn til antall tilsatte og organiseringtilpasses de rammevilkår departementet fastsetter.
Budsjettfullmakter som må delegeres hvert år, og som med dette delegeres:- Fullmakt til å inngå leieavtaler og avtaler om kjøp av tjenester utover budsjettåret, påde vilkår som fremgår av rundskriv R-110, punkt 2.3. Departementet viser også til
instruks om håndtering av bygge- og leiesaker i statlig sivil sektor, og at det er
obligatorisk å benytte Statsbygg som rådgiver i leiesaker der summen av fremtidige
forpliktelser overstiger 30 mill. kroner.

7

Tildelingsbrev 2024

4. Forvaltning, styring og utvikling
4.1.

Regjeringens fellesføringer

A. Systematisk og helhetlig arbeid for å redusere klimagassutslipp,naturfotavtrykk og energibruk
Det er et mål med systematisk og helhetlig arbeid for å redusere klimagassutslipp,naturfotavtrykk og energibruk.
Forbrukerrådet skal følge opp dette målet. I dette arbeidet skal det tas hensyn tilivaretakelse av virksomhetens kjerneoppgaver og kostnadseffektivitet.

Forbrukerrådet skal også vurdere hvordan klimaendringene vil påvirke
virksomheten.

Forbrukerrådet skal gjøre systematiske vurderinger av egen energibruk og ta i
bruk lønnsomme energieffektive løsninger, samt øke energifleksibiliteten derdette er relevant.

B. Positiv utvikling i antall ansettelser av personer med funksjonsnedsettelse.
Regjeringen har høye ambisjoner når det gjelder mangfold. Statlige virksomheter skal haen positiv utvikling i antall ansettelser av personer med funksjonsnedsettelse og/ellerfravær fra arbeid, utdanning eller opplæring. Arbeidsgiverne skal i samarbeid med detillitsvalgte selv definere et hensiktsmessig ambisjonsnivå ut fra virksomhetens egenartog størrelseForbrukerrådet skal i årsrapporten oppgi antallet ansettelser av personer med
funksjonsnedsettelse og/eller fravær fra arbeid, utdanning eller opplæring i 2024
og omtale utviklingen sett opp mot virksomhetens gjennomsnitt for 2020 og
2021.

C. Redusere konsulentbruken
Det er et mål at staten samlet sett skal redusere konsulentbruken ved å utvikle
egenkompetanse.
Forbrukerrådet skal arbeide for å redusere konsulentbruken på områder der det
ligger til rette for å benytte interne ressurser og kompetanse. Utover
informasjons- og holdningskampanjer skal tjenester fra kommunikasjonsbransjen som hovedregel ikke benyttes.

Forbrukerrådet skal i årsrapporten for 2024 rapportere om konsulentbruken og
oppfølgingen av fellesføringen, herunder om totalbeløp for kjøp av konsulenttjenester, hvilke tiltak som er iverksatt og konkrete resultater. Dersom det er
fagområder og/eller kompetanseområder i virksomheten der konsulenter
benyttes i særlig grad, skal bakgrunnen for dette omtales nærmere.

Forbrukerrådet skal som en del av rapporteringen også gi en overordnet omtale
av eventuelle kjøp av konsulenttjenester fra kommunikasjonsbransjen (alle typer
kommunikasjonstjenester) i 2024 og opplyse om totalbeløp for kjøp av slike
tjenester. Dersom utgifter til kjøp av konsulenttjenester er vesentlige, børvirksomheten i note til årsregnskapet spesifisere dette nærmere. Dersom

8Tildelingsbrev 2024

virksomheten har større kjøp av konsulenttjenester fra andre statlige
leverandører, bør dette fremgå særskilt.
Digitaliserings- og forvaltningsdepartementet vil tidlig i 2024 sende ut et rundskriv med
utdypende forklaring på hvordan virksomhetene skal forstå fellesføringene og hvordan
de skal framstille resultatene i årsrapportene.

4.2. Regjeringens tillitsreform
BFD viser til at regjeringens tillitsreform er et viktig og pågående prosjekt. Oppdraget itildelingsbrevet for 2023, der Forbrukerrådet ble bedt om å vurdere relevante tiltak
innenfor eget ansvarsområde som kan inngå som del av tillitsreformen, videreføres i2024. I årsrapporten for 2024 bes virksomheten rapportere om status for dette arbeidet
og hvilke prosesser som er vurdert.

4.3. Effektiviseringsfremmende tiltak
Forbrukerrådet skal arbeide systematisk med å utnytte tildelte ressurser mer effektivt.
Sentrale virkemidler i dette arbeidet er digitalisering og annen bruk av teknologi,
omorganisering, prosessendringer og samarbeid på tvers av sektorer. Det vises for øvrig
til departementets føringer vedrørende hensiktsmessig og effektiv drift i instruks forøkonomi- og virksomhetsstyring i Forbrukerrådet.

4.4.

Digitalisering

Regjeringen har startet arbeidet med en ny nasjonal digitaliseringsstrategi, som etter
planen skal være klar i løpet av første halvår 2024.
BFD er som i 2023 opptatt av deling og gjenbruk av data/informasjon i sektorene. En
forutsetning for deling og gjenbruk av data er at Forbrukerrådet har oversikt over hvilke
data Forbrukerrådet håndterer, hva dataene betyr, hva de brukes til, hvilke prosesser deinngår i og hvem som kan bruke dem. Arbeidet med «orden i eget hus» skal vektleggesogså i 2024.
Ved oppstart av digitaliseringsprosjekter skal Forbrukerrådet vurdere bruk av
eksisterende finansieringsordninger for digitalisering i offentlig sektor, samt vurdere
gevinster og utarbeide plan for gevinstrealisering. Det skal også legges til rette for god
prosjektstyring gjennom bruk av tilgjengelige verktøy for dette. Vi viser særskilt til
medfinansieringsordningen til Digdir.
Oppdrag

Rapportering

Rapportere inn nye prosjekter og/eller oppdatere
informasjonen for eksisterende prosjekter i BFDs
rapporteringsløsning for digitaliseringsprosjekter og annen
digital utvikling.

Frist: 01.10.24.
BFDs
rapporteringsløsning

9Tildelingsbrev 2024

4.5.

Digital sikkerhet, samfunnssikkerhet og beredskap

Norge har en mer uforutsigbar sikkerhetspolitisk situasjon enn tidligere. Vi må forvente
at dette vedvarer. Trusselaktører bruker en rekke virkemidler for å fremme sineinteresser. Selv om en virksomhet har god fysisk og digital sikkerhet, så kan
trusselaktører utnytte underleverandører som er dårligere sikret for å få tilgang til sine
egentlige mål. Utviklingen i trusselbildet medfører at risikovurderinger og
sikkerhetstiltak må gjennomføres og endres oftere, også i BFDs sektorer.
BFD legger til grunn at Forbrukerrådet etterlever Nasjonal sikkerhetsmyndighet (NSM)sine grunnprinsipper for IKT-sikkerhet. BFD legger videre til grunn at Forbrukerrådet
følger NSMs råd og anbefalinger for bedre sikkerhet på mobile enheter. (Lenke:
https://nsm.no/fagomrader/digital-sikkerhet/rad-og-anbefalinger-innenfor-digitalsikkerhet/13-rad-for-bedre-sikkerhet-pa-mobile-enheter).
BFD forutsetter at Forbrukerrådet holder seg oppdatert om åpne risikoog trusselvurderinger fra de nasjonale etterretnings- og sikkerhetstjenestene.
Departementet forutsetter at Forbrukerrådet oppdaterer sitt krise- og
beredskapsplanverk på bakgrunn av dette. Departementet legger til grunn at
Forbrukerrådet utvikler og opprettholder sin sikkerhetsfaglige kompetanse basert påtrussel- og risikobildet, og slik har evne til å gjøre vurderinger av egen sikkerhet og
aktuelle tiltak.
Oppdrag

Rapportering

BFD viser til et trussel- og risikobilde i stadig utvikling.
Forbrukerrådet skal oversende virksomhetens reviderte plan for åhåndtere et IKT-angrep. Målet med planen skal være å kunne
opprettholde virksomhetskritiske funksjoner samtidig som et angrephåndteres. (Lenke: https://nsm.no/regelverk-og-hjelp/andrepublikasjoner/rammeverk-for-handtering-av-ikt-hendelser/).

Førstetertialrapport

Forbrukerrådet skal identifisere og beskrive ev. avhengigheter tilunderleverandører som virksomheten er avhengig av for å
opprettholde virksomhetskritiske funksjoner og levere pålagtetjenester. Forbrukerrådet skal gjennomføre en ROS-analyse på
bakgrunn av kartlagte avhengigheter og skal i 2. tertialrapport legge
ved oppdatert helhetlig risiko- og sårbarhetsanalyse (ROS-analyse)
for virksomheten.

Andretertialrapport

O 9. Forbrukerrådet skal i årsrapporten for 2024 rapportere om
følgende: Oppdatert krise- og beredskapsplanverk oversendes BFD.
 Beskrive gjennomførte krise- og beredskapsøvelser. Beskriv
kort de viktigste læringspunktene fra evalueringen avøvelsene og hvordan disse følges opp.

Årsrapport

4.6.

Oppfølging av saker fra Riksrevisjonen

I de tilfeller hvor Riksrevisjonen har tatt opp konkrete forhold, skal Forbrukerrådet
iverksette nødvendige tiltak slik at de forhold som påpekes blir rettet opp.
Departementet ber om å bli orientert om hvordan eventuelle merknader fra
10

Tildelingsbrev 2024

Riksrevisjonen er eller vil bli fulgt opp i dialogmøtene. Forbrukerrådet skal oversende
departementet kopi av svarbrev til Riksrevisjonen når korrespondansen går direkte
mellom Riksrevisjonen og etaten.

4.7. Registrering av statsansattes verv og økonomiske interesser
Barne- og familiedepartementet viser til statsansatteloven § 39 a og ber med dette
Forbrukerrådet om å utarbeide retningslinjer for registrering av statsansattes verv ogøkonomiske interesser. Formålet med registreringen er å forebygge interessekonflikter,og gjennom åpenhet bidra til tillit til forvaltningen. Øverste leder av Forbrukerrådet
inngår i registreringsordningen. BFD forutsetter videre at Forbrukerrådet i
utarbeidelsen av retningslinjene for sin registreringsordning fastsetter hvordan
registrering skal skje, hvilke øvrige stillinger som evt. omfattes, og hvilke interesser som
skal registreres.
Kommunal- og distriktsdepartementet har, som en veiledning til virksomhetene i staten,
gitt retningslinjer for registrering av statsansattes verv og økonomiske interesser.
Retningslinjene gir ikke en opplisting av hvilke stillinger som skal omfattes, eller hva
som skal registreres, men gir veiledning til virksomhetene om hva deres lokale
registreringsordning skal inneholde. I retningslinjene gis informasjon om gjennomføring
av virksomhetens registreringsordning, herunder krav til innsyn og personvern, og
momenter til vurderingene av hvilke stillinger som skal omfattes av enregistreringsordning, og hvilke verv og økonomiske interesser som kan registreres.
Retningslinjene til KDD er tilgjengelig på regjeringen.no, se nærmere på Registrering av
statsansattes verv og økonomiske interesser - regjeringen.no.

4.8.

Oppfyllelse av språklova § 13

Rapportering fra Språkrådet for 2022 viser at Forbrukerrådet ikke oppfylte kravene ispråklova § 13 om bruk av bokmål og nynorsk i allment tilgjengelige dokumenter.
Sentrale statsorganer skal over tid bruke minst 25 prosent av både bokmål og nynorsk iallment tilgjengelige dokumenter. I henhold til § 14 skal statsorgan også gjøre skjemaer
og andre selvbetjeningstjenester tilgjengelige på bokmål og nynorsk samtidig.
Forbrukerrådet oppfylte ifølge Språkrådet ikke kravene i § 13 når det gjelder innhold på
nettsiden og i sosiale medier. Departementet ber om at dette får prioritet i 2024.

5. Rapporteringskrav, dialogmøter og styringskalender
5.1.

Virksomhets- og regnskapsrapporteringÅrsrapporten skal presentere en helhetlig vurdering av Forbrukerrådets
ansvarsområde, herunder en kvalitativ vurdering av:-

mål- og resultatoppnåelse og gjennomføringen av tiltak
styringsparametere, der det ikke er formulert konkrete mål
effekten av egen innsats og prioriteringer
risiko og særlige utfordringer.

11Tildelingsbrev 2024

Det er viktig at årsakene til vesentlige avvik fra mål og resultatkrav blir forklart på enutfyllende måte. Rapporteringen vil danne grunnlaget for resultatrapporteringen i
Prop. 1 S.
Tertialrapportene skal hovedsakelig være avviksrapporter der Forbrukerrådet redegjør
for avvik, risiko for avvik og Forbrukerrådets håndtering av dette. Det skal rapporteresom økonomi slik at både forbruk per dato og planlagt forbruk for resten av åretframkommer på en oversiktlig måte. Faktisk og ventet mer-/mindreforbruk i forhold til
budsjettet skal kommenteres kort. I tillegg skal det rapporteres om status for gitte
oppdrag, i tråd med det tildelingsbrevet legger opp til.
Om nødvendig må Forbrukerrådet på departementets forespørsel kunne gi rask
dokumentasjon på regnskaps- og resultatutviklingen. For øvrig viser vi til Instruks forøkonomi- og virksomhetsstyringen i Forbrukerrådet, revidert per 01.09.21.

5.2.

Rapporteringsfrister

Rapportering

Telletidspunkt

Frist til BFDÅrsrapport og regnskap for 2023

31. desember 2023

15. mars 2024

Rapport per 1. tertial 2024

1. mai 2024

31. mai 2024

Rapport per 2. tertial 2024

1. september 2024

1. oktober 2024Årsrapport og regnskap for 2024

31. desember 2024

14. mars 2025

5.3.

Rapportering på særskilte tema

Tema

Oppdrag

Rapportering

Personalforvaltning

1. Redegjøre kort for Forbrukerrådets
oppfølging av IA-avtalen.
2. Rapportere på regjeringens fellesføringer.

Årsrapport

Aktivitets- og
Redegjøre kort for Forbrukerrådets oppfølging
redegjørelsesplikter av likestillings- og diskrimineringsloven.

Årsrapport

FNs bærekraftsmål

Rapportere på Forbrukerrådets oppfølging av
bærekraftsmålene

Tillitsreformen

Rapportere om status for arbeidetÅrsrapport

Regjeringens
fellesføringer

Rapportere i tråd med punkt 4.1 over.

Årsrapport

12Årsrapport delIII

Tildelingsbrev 2024

5.4.

Styringskalender

Måned

Dato

Aktivitet

31. januarStandardtabeller til regjeringen første budsjettkonferanse,
jf. bestilling i eget brev.
Eventuelle innspill til revidert nasjonalbudsjett 2024.

Januar/februarMars

Avslutning statsregnskapet for 2024 (jf. eget brev)
Bekreftelser av årsregnskapet og evt. omposteringer.
Forklaringer til statsregnskapet
15. mars

Mars/april

Dialogmøte vår
15. mai

Oppdaterte standardtabeller til augustkonferansen, jf.
bestilling i eget brev
Innspill til tekstomtale i Prop. 1 S for, jf. bestilling i eget
brev.

Mai

OktoberÅrsrapport og regnskap for 2023

31. maiRapport per 1. tertial 2024

1. oktoberRapport per 2. tertial 2024
Innspill til satsingsforslag for 2026 etter dialog med
departementet.
Framleggelse av Prop. 1 S (2024-2025) med foreløpig
budsjettramme for 2025.
Dialog om tildelingsbrevet for 2025 innledes.

Oktober/november

Dialogmøte høst

Desember

Utsending av tildelingsbrev for 2025

Kopi: Riksrevisjonen, Forbrukertilsynet og styreleder Ingvill Kvernmo

13